Põhjus, miks ma sellest  kolmapäeval paberis ja neljapäeval veebis ilmunud artiklist alles pühapäeval kirjutan on selles, et ma lihtsalt ei leidnud seda varem. Virumaa Teataja on minu uudisvoo abil jälgitavate ajalehtede seas (juba märtsist 2009.) aga selgub, et nende uudisvoog ei sisalda Arvamuse rubriigis ilmunud asju. Võimalik, et ka terved teised rubriigid on puudu. See on mulle ebamugavus, sest pean nüüd ikkagi brauseris mõnikord ajalehe lahti tegema, siiani lootsin vaid artiklitest teavitamisele läbi uudisvoo, sest seal võib  ilmuda ka teiste autorite lugusid, kellest ma tahaksin teada.